HBO Bakal Terbitkan Prekuel Game of Thrones
Sementara para pelakon dan krew produksi menyelesaikan proses penggambaran musim terakhir Game of Thrones, HBO mengumumkan yang mereka bakal menghasilkan prekuel siri televisyen terkenal itu. Pilot prekuel tersebut bakal dihasilkan oleh penulis serta penerbti eksekutif George R.R. Martin dan penulis Jane Goldman. Prekuel berkenaan akan bertempat beberapa ratus tahun sebelum berlakunya event Game of Throne.  Goldman juga akan bertindak selaku ‘showrunner’ siri televisyen terbaru itu serta menjadi penerbit eksekutif bersama-sama R.R Martin, Vince Gerardis serta Daniel Zelman. Projek terbaru ini merupakan salah satu daripada 5 prekuel Game of Thrones yang sedang dibangunkan oleh HBO. Selain itu juga, 5 penulis lakonlayar bakal menyertai Martin untuk menulis 5 spinoff dari siri televisyen popular itu. HBO meletakkan target untuk terbitkan pilot prekuel Game of Thrones pada tahun 2020 ini.